ai4bharat/Pralekha huggingface dataset:
শিল্পওবাণিজ্যমন্ত্রক
ধনিয়ার গুণগত উৎপাদন বাড়াতে এবং রপ্তানি ত্বরান্বিত করতে ওয়েবিনারের আয়োজন
নতুন দিল্লি, ০৬ জানুয়ারি, ২০২১
দা স্পাইসেস বোর্ড অফ ইন্ডিয়া, ডিবিটি-এস এবিসি বায়োটেক কিষাণ হাবের সঙ্গে আইসিএআর- এনআরসিএসএস, আরএসএএমবি এবং কোটা কৃষি বিশ্ববিদ্যালয়ের যৌথ উদ্যোগে গত ৪ জানুয়ারি ধনিয়ার গুণগত উৎপাদন বৃদ্ধি এবং রপ্তানি ত্বরান্বিত করতে এক ওয়েবিনারের আয়োজন করা হয়। সারাদেশ থেকে শতাধিক অংশীদার এতে যোগ দেন।
দেশের মধ্যে রাজস্থানের উত্তর-পূর্বাঞ্চলের হাদোতি এবং মধ্যপ্রদেশের গুনা জেলা ধনিয়া উৎপাদনের ক্ষেত্রে দেশের মধ্যে একটা বিশেষ স্থান দখল করে রয়েছে। ভারত থেকে যত ধনিয়া রপ্তানি হয় তার অধিকাংশই এখান থেকে হয়ে থাকে। ওই অঞ্চলে ধনিয়ার গুণগত উৎপাদন বজায় রেখে রপ্তানি কে ত্বরান্বিত করতে স্পাইসেস বোর্ড অফ ইন্ডিয়ার চেয়ারম্যান ডি সাথিয়ান উদ্যোগপতি দের কাছে আহ্বান জানান। বোর্ডের অন্যতম সদস্য অনুশ্রী পুনিয়া রাজস্থানকে মসলা উৎপাদন এবং রপ্তানির ক্ষেত্রে একটি হাব গড়ে তোলার বিষয়ে গুরুত্বারোপ করেন।
রাজস্থান সরকারের পক্ষ থেকে ধনিয়ার উৎপাদন এবং রপ্তানির ক্ষেত্রে সাহায্যের জন্য বেশকিছু উদ্যোগ নেওয়া হয়েছে বলে জানানো হয়।
যোগাযোগওতথ্যপ্রযুক্তিমন্ত্রক
ভারত ও আইটিইউ-এর যৌথ সাইবার ড্রিল ২০২১-এর সূচনা
নয়াদিল্লি, ১ ডিসেম্বর, ২০২১
কেন্দ্রীয় যোগাযোগ মন্ত্রকের টেলিযোগাযোগ দপ্তর এবং ইন্টারন্যাশনাল টেলিকমিউনিকেশন ইউনিয়ন  যৌথভাবে ভারত-আইটিইউ সাইবার ড্রিল, ২০২১-এর সূচনা করেছে। চারদিনের ভার্চ্যুয়াল এই সম্মেলন ৩০শে নভেম্বর থেকে শুরু হয়েছে, চলবে ৩রা ডিসেম্বর পর্যন্ত। সাইবার ড্রিলে বিভিন্ন ভারতীয় সংস্থা নেটওয়ার্ক পরিকাঠামোগত বিষয় নিয়ে আলোচনা করছে।
আইটিইউ, ইউনাইটেড নেশনস অফিস অন ড্রাগস অ্যান্ড ক্রাইম, ইন্টারপোল, ন্যাশনাল সিকিউরিটি কাউন্সিল সেক্রেটারিয়েট , ইন্ডিয়ান কম্পিউটার ইমার্জেন্সি রেসপন্স টিম  এবং বিভিন্ন গুরুত্বপূর্ণ প্রতিষ্ঠানের প্রতিনিধিরা সম্মেলনে যোগ দিয়েছেন। টেলিযোগাযোগ দপ্তরের বিশেষ সচিব শ্রীমতী অনিতা পারভিন সম্মেলনে স্বাগত ভাষণে বলেন, ভারতের মতো বিশাল দেশে নিরাপদ ও সুরক্ষিত সাইবার জগতের প্রয়োজন আছে। তিনি বলেন, সাইবার নিরাপত্তার দায়িত্ব সকলেরই। সরকার এবং যে সমস্ত প্রতিষ্ঠান সাইবার জগতে ব্যবসা করছে তাদের সকলকে একযোগে একটি প্রাণবন্ত সাইবার পরিবেশ গড়ে তুলতে হবে।
ডিজিটাল কমিউনিকেশন কমিশনের চেয়ারম্যান এবং টেলিযোগাযোগ দপ্তরের সচিব শ্রী কে রাজারমন প্রধানমন্ত্রী শ্রী নরেন্দ্র মোদীর সিডনি ডায়ালগের ভাষণের কথা উল্লেখ করেন। শ্রী রাজারমন বলেন, ভারত উন্নয়নের এক গুরুত্বপূর্ণ অধ্যায়ে রয়েছে। এক্ষেত্রে আস্থাভাজন সরবরাহ শৃঙ্খল ও উৎপাদন ব্যবস্থার প্রয়োজন আছে। সাইবার নিরাপত্তার ক্ষেত্রে গুরুত্বপূর্ণ তথ্য পরিকাঠামোগুলিকে রক্ষা করা অত্যন্ত জরুরি।
আইটিইউ-এর আঞ্চলিক দপ্তরের অধিকর্তা মিস আকশুকো ওকুদা বলেন, আইটিইউ-এর আন্তর্জাতিক সাইবার নিরাপত্তা সূচকে দশম স্থান অধিকার করে ভারত উল্লেখযোগ্য সাফল্য অর্জন করেছে। আলোচনায় বিভিন্ন প্রতিষ্ঠানের বিশেষজ্ঞরা সাইবার জগতে অত্যাধুনিক প্রযুক্তির ব্যবহার এবং ভারত ও আন্তর্জাতিক স্তরে সাইবার নিরাপত্তার ক্ষেত্রে উল্লেখযোগ্য উদ্যোগগুলি নিয়ে আলোচনা করেন। বিদ্যুৎ, বীমা, অর্থ, সিইআরটি-আইএন ও সিএসআইআরটি, শিল্প সংস্থা, শিক্ষাবিদ এবং টেলিকম সংস্থাগুলির প্রায় ৪০০ জন প্রতিনিধি সম্মেলনে যোগ দিয়েছিলেন।
CG/CB/DM/
(Visitor Counter : 124
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
নতুন দিল্লি, ২৪ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের ওপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে আগাম টিকার ডোজ রাজ্য/ কেন্দ্রশাসিত অঞ্চলগুলিতে সরবহার করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসেবে কেন্দ্রীয় সরকার রাজ্য/ কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদন সংস্থাগুলির কাছ থেকে সংগৃহীত টিকার ৭৫ শতাংশ রাজ্য/ কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী রাজ্য/ কেন্দ্রশাসিত অঞ্চলগুলিকে এখনও পর্যন্ত ৮১ কোটি ৩৯ লক্ষ ৩৩ হাজার ৭৮৫টি টিকার ডোজ সরবরাহ করা হয়েছে।
এমনকি রাজ্য/ কেন্দ্রশাসিত অঞ্চলগুলির কাছে টিকাকরণের জন্য ৪ কোটি ২৩ লক্ষ ৪৩ হাজার ৭২০টি টিকার ডোজ হাতে রয়েছে। খুব শীঘ্রই আরও ৮৬ লক্ষ টিকার ডোজ সরবরাহ করা হবে।
CG/SS/SKD/
(Visitor Counter : 140
কর্মী, জন-অভিযোগএবংপেনশনমন্ত্রক
প্রবীণ নাগরিকদের ব্যাঙ্কে লাইফ সার্টিফিকেট জমা দেওয়ার ব্যবস্হা সরল করা হল
নয়াদিল্লি, ৩১ জানুয়ারি, ২০২০
প্রবীণ নাগরিকদের পেনশন চালু রাখার জন্য বার্ষিক লাইফ সার্টিফিকেট জমা দেওয়ার প্রক্রিয়া সরল করল কেন্দ্রীয় কর্মচারী, গণ অভিযোগ, ও পেনশন, পেনশন দপ্তর এবং পেনশনারদের কল্যাণ মন্ত্রক। এ বছর ১৭ জানুয়ারির এক নির্দেশিকায়  সাহায্যে সব পেনশন প্রদায়ী ব্যাঙ্ককে নির্দেশ দেওয়া হয়েছে যে প্রত্যেক পেনশন প্রাপককে এসএমএস বা ই-মেলের মাধ্যমে প্রত্যেক বছর ২৪ অক্টোবর, ১ নভেম্বর, ১৫ নভেম্বর এবং ২৫ নভেম্বর তারিখে মনে করিয়ে দিতে হবে যাতে তাঁরা বার্ষিক লাইফ সার্টিফিকেট ৩০ নভেম্বরের মধ্যে জমা দিয়ে দেন।
কোনো পেনশন গ্রাহক যাতে লাইফ সার্টিফিকেট জমা দেওয়া থেকে বঞ্চিত না হন, তার ওপর কড়া নজর রাখার জন্য পেনশন দপ্তর একটি কড়া নির্দেশ দিয়েছে পেনশন প্রদায়ী ব্যাঙ্কগুলিতে যাতে প্রত্যেক বছর পয়লা ডিসেম্বরের মধ্যে একটি ‘ব্যতিক্রম’ তালিকা তৈরি করে লাইফ সার্টিফিকেট জমা দিতে অসমর্থ প্রবীণ নাগরিকদের আরেকবার এসএমএস বা ইমেল পাঠানোর নির্দেশ দিয়েছে। সঠিক সময় জমা দিতে না পারলে নামমাত্র অর্থ -এর বিনিময়ে তাঁরা লাইফ সার্টিফিকেট জমা দিতে পারবেন। সেক্ষেত্রে বাড়ী বাড়ী গিয়ে অসমর্থ প্রবীন ব্যক্তিদের এই পরিষেবা দেওয়া হবে।
CG/SSS/NS
(Visitor Counter : 71
প্রতিরক্ষামন্ত্রক
নাগ ক্ষেপণাস্ত্র ব্যবহারের চূড়ান্ত পরীক্ষা
নতুন দিল্লি, ২২ অক্টোবর, ২০২০
পোখরান রেঞ্জ থেকে আজ সকাল ৬.৪৫ মিনিটে তৃতীয় প্রজন্মের অ্যান্টি ট্যাঙ্ক গাইডেড মিসাইল  নাগ এর ব্যবহারের চূড়ান্ত পরীক্ষা চালানো হয়।এটি নাগ ক্ষেপণাস্ত্র বহনকারী এনএএমআইসিএ থেকে উৎক্ষেপণ করা হয়। এই ক্ষেপণাস্ত্রটি নির্দিষ্ট লক্ষ্য বস্তুকে সফল ভাবে আঘাত হানতে সক্ষম হয়েছে।
দিন-রাতের যে কোন পরিস্থিতিতে অত্যন্ত শক্তিশালী শত্রু পক্ষের ট্যাঙ্কগুলিতেও যাতে আঘাত পারে, সেই ভাবে এই এটিজিএম নাগ ক্ষেপণাস্ত্র তৈরি করেছে ডিআরডিও। এই ক্ষেপণাস্ত্রের "ফায়ার অ্যান্ড ফরগেট"ও "টপ অ্যাটাক" ক্ষমতা রয়েছে । সফল ভাবে চূড়ান্ত পর্যায়ে পরীক্ষার পর এবার এই ক্ষেপণাস্ত্রের উৎপাদন শুরু হবে।প্রতিরক্ষা ক্ষেত্রে রাষ্ট্রায়ত্ত সংস্থা ভারত ডায়নামিক্স লিমিটেড  এই ক্ষেপণাস্ত্রের উৎপাদন করবে।অন্য দিকে মেডাক অর্ডানেন্স ফ্যাক্টরি এনএএমআইসিএ উৎপাদন করবে।
প্রতিরক্ষা মন্ত্রী শ্রী রাজনাথ সিং নাগ ক্ষেপণাস্ত্রের সফল পরীক্ষার জন্য ডিআরডিও এবং ভারতীয় সেনাবাহিনীকে অভিনন্দন জানিয়েছেন।
এই ক্ষেপণাস্ত্রটিকে উৎপাদন পর্যায়ে নিয়ে আনার ক্ষেত্রে ডিআরডিও, ভারতীয় সেনাবাহিনী ও শিল্প সংস্থার প্রচেষ্টার উচ্ছ্বসিত প্রশংসা করেছেন ডিডিআরঅ্যান্ডডি সচিব এবং ডিআরডিও চেয়ারম্যান ডঃ জি সতীশ রেড্ডি।
CG/SS
(
সড়কপরিবহণওমহাসড়কমন্ত্রক
এইচ-সিএনজি ব্যবহারে অনুমতি সংক্রান্ত বিজ্ঞপ্তি জারি
নয়াদিল্লি, ২৮ সেপ্টেম্বর, ২০২০
পরিবহণ ক্ষেত্রে বিকল্প পরিচ্ছন্ন জ্বালানি গ্রহণের লক্ষ্যে আরও একটি গুরুত্বপূর্ণ পদক্ষেপ হিসেবে কেন্দ্রীয় সড়ক পরিবহণ ও মহাসড়ক মন্ত্রক সিএনজি-চালিত ইঞ্জিনগুলিতে এইচ-সিএনজি  ব্যবহারের অনুমতি দিয়েছে। মন্ত্রক পরিবহণ ক্ষেত্রে পরিচ্ছন্ন জ্বালানি কর্মসূচির আওতায় একাধিক বিকল্প জ্বালানি ব্যবহারের বিষয়ে বিজ্ঞপ্তি জারি করেছে। ভারতীয় মানক ব্যুরো  যন্ত্রচালিত গাড়িত ক্ষেত্রে হাইড্রোজেন সমৃদ্ধ কম্প্রেসড ন্যাচারাল গ্যাসের একাধিক স্বতন্ত্র মানক ব্যবস্থা প্রণয়ন করেছে। এই মানকগুলি বিভিন্ন ধরনের জ্বালানির গুণমানের স্বীকৃতি। সিএনজি-র পরিবর্তে এইচ-সিএনজি ব্যবহারের ক্ষেত্রে সিএনজি-চালিত ইঞ্জিনগুলি থেকে ধোঁয়া নির্গমণের পরিমাণ হ্রাস করার বিষয়টি পরীক্ষা-নিরীক্ষা করে দেখা হয়েছে।
মন্ত্রকের পক্ষ থেকে গত ২৫ সেপ্টেম্বর বিকল্প যন্ত্র জ্বালানি হিসেবে ১৯৮৯-এর কেন্দ্রীয় মোটরগাড়ি আইনের সংশোধন করে এইচ-সিএনজি অন্তর্ভুক্ত করে এক বিজ্ঞপ্তি জারি করা হয়েছে। সিএনজি-চালিত ইঞ্জিনগুলিতে এইচ-সিএনজি ব্যবহারের ব্যাপারে মন্ত্রকের পক্ষ থেকে গত ২২ জুলাই একটি খসড়া বিধি প্রকাশ করা হয়। এখনও পর্যন্ত এই খসড়া বিধি সম্পর্কে জনসাধারণের কাছ থেকে কোনও আপত্তি এবং পরামর্শ পাওয়া যায়নি।
CG/BD/DM
(Visitor Counter : 152
সামাজিকন্যায়ওক্ষমতায়নমন্ত্রক
‘বাড়ির কাছাকাছি’ টিকা কেন্দ্রের ব্যবস্থাপনার ফলে বিপুল সংখ্যক প্রবীণ নাগরিক ও দিব্যাঙ্গ ব্যক্তিরা উপকৃত হবেন : শ্রী রতন লাল কাটারিয়া
নতুন দিল্লি, ২৮ মে, ২০২১
প্রবীণ নাগরিক ও দিব্যাঙ্গ ব্যক্তিদের ‘বাড়ির কাছাকাছি’ টিকাকেন্দ্রের ব্যবস্থাপনার জন্য স্বাস্থ্য ও পরিবার কল্যাণ মন্ত্রকের জারি করা নির্দেশিকাকে স্বাগত জানিয়েছেন কেন্দ্রীয় সামাজিক ন্যায় বিচার ও ক্ষমতায়ন প্রতিমন্ত্রী শ্রী রতন লাল কাটারিয়া । তিনি বলেন, এই পদক্ষেপ গ্রহণের ফলে দেশের প্রায় ১৪ কোটি প্রবীণ নাগরিক এবং ২.২ কোটি দিব্যাঙ্গ ব্যক্তি উপকৃত হবেন । প্রবীণ নাগরিক ও দিব্যাঙ্গ ব্যক্তিরা করোনা পরীক্ষা, চিকিৎসা এবং টিকা নেওয়ার ক্ষেত্রে যে নানান সমস্যা সম্মুখীন হচ্ছেন,সেবিষয়ে সামাজিক ন্যায় বিচার ও ক্ষমতায়ন মন্ত্রক এর আগে স্বাস্থ্য ও পরিবার কল্যাণ মন্ত্রককে জানিয়েছিল ।
চলতি বছরের ২৭-শে এপ্রিল দিল্লির এআইআইএমএস-এর প্রবীণ ব্যক্তিদের স্বাস্থ্য ও পরিচর্যা সংক্রান্ত বিভাগ প্রবীণ নাগরিকদের কোভিড আচরণ বিধি সম্পর্কিত একটি পরামর্শ জারি করেছে।
শ্রী কাটারিয়া বলেন, মোদী সরকার সাধারণ মানুষের প্রতি যথেষ্টই সংবেদনশীল এবং বর্তমান অতিমারি পরিস্থিতিতে ত্রাণ সরবরাহের জন্য নিরলসভাবে কাজ করে চলেছে । তিনি বলেন, সামাজিক ন্যায় বিচার ও ক্ষমতায়ন মন্ত্রক সমাজের দুর্বল ও অন্যান্য ঝুঁকিপূর্ণ গোষ্ঠীর কল্যাণে প্রতিশ্রুতিবদ্ধ ।
সামাজিক ন্যায় বিচার ও ক্ষমতায়ন মন্ত্রক রূপান্তরকামীদের মনস্তাত্ত্বিক সহায়তা প্রদানের জন্য একটি হেল্পলাইন নম্বর চালু করেছে । অনেক রাজ্য সরকারই করোনা সংক্রমণ প্রসার রোধে নিজ নিজ রাজ্যে লকডাউনের বিধিনিষেধ আরোপ করেছে। এর ফলে রূপান্তরকামীরা নানান সমস্যার মধ্যে রয়েছেন । তাই তাদের জন্য মন্ত্রক এককালীন ১৫০০ টাকা করে ভাতা দেওয়ার কথাও ঘোষণা করেছে । এরফলে প্রায় ৭০০০ রূপান্তরকামী উপকৃত হয়েছেন।
শ্রী কাটারিয়া আরও জানান, রূপান্তরকামীদের মধ্যে কোভিড টিকা গ্রহণের বিষয়ে সচেতনতা প্রসারে প্রচারাভিযান চালানোর জন্য চলতি বছরের ২০ মে সমস্ত রাজ্য সরকারকে চিঠি পাঠিয়েছে মন্ত্রক । রূপান্তরকামীদের টিকা দেওয়ার জন্য পৃথক শিবিরের ব্যবস্থা করার কথাও বলা হয়েছে ।
মন্ত্রী আরও জানান, বিশ্বের অন্যান্য দেশের তুলনায় ভারতে বৃহত্তম টিকাদান কর্মসূচি চলছে । টিকাদান শুরুর ১৩০ দিনের মধ্যেই ২০.২৭ কোটিরও বেশি মানুষকে টিকা দেওয়া হয়েছে বলেও তিনি জানান । শ্রী কাটারিয়া বলেন, কোভিড ১৯-এর দ্বিতীয় ঢেউয়ের বিরুদ্ধে সরকার এবং সংশ্লিষ্ট কল পক্ষকেই একযোগে লড়াই চালাতে হবে । তিনি বলেন, প্রধানমন্ত্রী শ্রী নরেন্দ্র মোদীর সুযোগ্য নেতৃত্বের প্রতি সকলের আস্থা রয়েছে । সকলে একজোট হয়ে লড়াই চালালে সংক্রমণের দ্বিতীয় ঢেউ রুখে দেওয়া সম্ভব বলে মত প্রকাশ করেন তিনি ।
CG/SS/RAB
(Visitor Counter : 117
প্রতিরক্ষামন্ত্রক
প্রধানমন্ত্রী শ্রী নরেন্দ্র মোদী ৭টি নব গঠিত প্রতিরক্ষা সংস্থা জাতির উদ্দেশে উৎসর্গ করেছেন
এই উপলক্ষে দমদম অর্ডিন্যান্স ফ্যাক্টরির জেনারেল ম্যানেজার এবং কর্মীরা শস্ত্র পূজায় অংশ নেন
কলকাতা, ১৫ অক্টোবর, ২০২১
প্রধানমন্ত্রী শ্রী নরেন্দ্র মোদী আজ নতুন দিল্লির ডিআরডিও ভবন অডিটোরিয়ামে প্রতিরক্ষা মন্ত্রক আয়োজিত এক অনুষ্ঠানে ৭টি নব গঠিত প্রতিরক্ষা সংস্থা জাতির উদ্দেশে উৎসর্গ করেছেন। এই ৭টি প্রতিরক্ষা সংস্থার প্রধান কার্যালয় এবং ৪১টি অর্ডিন্যান্স ফ্যাক্টরি ভার্চুয়াল মাধ্যমে অনুষ্ঠানে যোগ দেয়। ডিআরডিও ভবনে প্রতিরক্ষা শ্রী রাজনাথ সিং-এর অস্ত্র পূজার মধ্য দিয়ে এই অনুষ্ঠানের সূচনা হয়। প্রধানমন্ত্রী তাঁর ভাষণে প্রতিরক্ষা উৎপাদন ক্ষেত্রে উদ্ভাবন ও গবেষণার ওপর জোর দেন। তিনি প্রতিরক্ষা উৎপাদন ক্ষেত্রে দেশকে স্বনির্ভর করে তোলার জন্য ৭টি নব গঠিত সংস্থার কাছেও আবেদন রাখেন।
এই উপলক্ষে দমদম অর্ডিন্যান্স ফ্যাক্টরির জেনারেল ম্যানেজার এবং কর্মীরা অস্ত্র পূজায় অংশ নেন। এমনকি কর্মচারী ও তাদের পরিবারের সদস্য এবং অন্যান্য দর্শনার্থীদের জন্য প্রতিরক্ষা সামগ্রির ওপর এক প্রদর্শনীরও ব্যবস্থা করা হয়।
দমদম অর্ডিন্যান্স ফ্যাক্টরিতে ২০০ টন হাইড্রোলিক প্রেসেস, ইউনিভার্সাল গ্রাইডিং মেশিন ইত্যাদি রয়েছে। দীর্ঘ সময় ধরে দমদম অর্ডিন্যান্স ফ্যাক্টরি ৪৫০ কেজি এইচএসএলডি বোম এবং বিভিন্ন ধরণের বোম, ৫.৫৬ এমএম এলএমজি-র জন্য ম্যাগজিন ও আইএনএসএএস, ক্যান্ডেল স্মোক বডি ইত্যাদি বিমান বাহিনী ও সহকারি অর্ডিন্যান্স ফ্যাক্টরিগুলিকে সরবরাহ করে আসছে। সাম্প্রতিককালে দমদম অর্ডিন্যান্স ফ্যাক্টরি মাইন এপিএম-১৪, ইউবিজিএল/ এমজিএল-এর জন্য ৪০ এমএম ফিউজ, টি-৯০ ট্যাঙ্কের জন্য সেল অ্যাসেম্বলি, ৩৮ এমএম গ্যাস গান ইত্যাদি তৈরি করছে।
CG/SS/SKD/
ছবির শিরোনাম-
দমদম অর্ডিন্যান্স ফ্যাক্টরির জেনারেল ম্যানেজার এবং কর্মীরা অস্ত্র পূজায় অংশ নিয়েছেন।
(Visitor Counter : 45
প্রধানমন্ত্রীরদপ্তর
প্রথম ভারতীয় পুরুষ জুটি হিসাবে ব্যাডমিন্টন এশিয়া চ্যাম্পিয়নশিপের খেতাব জয়ী স্বাত্ত্বিক সাইরাজ রাঙ্কিরেড্ডি এবং চিরাগ শেট্টি-কে প্রধানমন্ত্রীর অভিনন্দন
নয়াদিল্লি, ৩০ এপ্রিল, ২০২৩
প্রধানমন্ত্রী শ্রী নরেন্দ্র মোদী প্রথম ভারতীয় পুরুষ জুটি হিসাবে ব্যাডমিন্টন এশিয়া চ্যাম্পিয়নশিপের খেতাব জয়ী স্বাত্ত্বিক সাইরাজ রাঙ্কিরেড্ডি এবং চিরাগ শেট্টি-কে অভিনন্দন জানিয়েছেন।
একটি ট্যুইট বার্তায় প্রধানমন্ত্রী বলেছেন, “প্রথম ভারতীয় পুরুষ জুটি হিসাবে ব্যাডমিন্টন এশিয়া চ্যাম্পিয়নশিপের খেতাব জিতে ইতিহাস রচনার জন্য @satwiksairaj এবং @Shettychirag04-কে নিয়ে আমরা গর্বিত। তাঁদের অভিনন্দন এবং ভবিষ্যতে আরও সাফল্যের জন্য জানাই শুভেচ্ছা”।
PG/AC/SB
(
প্রধানমন্ত্রীরদপ্তর
নবরাত্রি উপলক্ষে প্রধানমন্ত্রীর শুভেচ্ছা
নয়াদিল্লি, ০৭ অক্টোবর, ২০২১
নবরাত্রি উপলক্ষে প্রধানমন্ত্রী শ্রী নরেন্দ্র মোদী জনগণকে শুভেচ্ছা জানিয়েছেন।
একগুচ্ছ ট্যুইটে প্রধানমন্ত্রী বলেছেন, “প্রত্যেককে নবরাত্রির শুভেচ্ছা। আগামী কয়েকদিন জগৎ জননী মায়ের উপাসনায় নিজেদের উৎসর্গ করার সময়।
নবরাত্রি প্রত্যেকের জীবনে সুস্বাস্থ্য, সমৃদ্ধি ও সামর্থ্য নিয়ে আসুক।
আজ নবরাত্রির প্রথম দিন এবং আমরা মা শৈলপুত্রীর প্রার্থনা করি। মা শৈলপুত্রীর একটি স্তুতি এই লিঙ্কে দেওয়া রয়েছে - https://t.co/f42HyGnUYM”.
CG/BD/SB
(
প্রধানমন্ত্রীরদপ্তর
২৭ জুন মধ্যপ্রদেশ সফরে যাচ্ছেন প্রধানমন্ত্রী
রানী কমলাপতি রেল স্টেশনে প্রধানমন্ত্রী ৫টি বন্দে ভারত এক্সপ্রেসের যাত্রার সূচনা করবেন
বন্দে ভারত এক্সপ্রেসগুলি যাতায়াত করবে ভূপাল -ইন্দৌর, ভূপাল - জব্বলপুর, রাঁচি-পাটনা, ধারওয়াড়-বেঙ্গালুরু এবং গোয়া  ও মুম্বাইয়ের মধ্যে
গোয়া, বিহার ও ঝাড়খন্ড এই প্রথম বন্দে ভারত ট্রেন পাবে
ট্রেনগুলি যাত্রীদের বিশ্বমানের অভিজ্ঞতা দেবে এবং পর্যটনকে উৎসাহিত করবে
নয়াদিল্লি, ২৬ জুন, ২০২৩
প্রধানমন্ত্রী শ্রী নরেন্দ্র মোদী ২৭ জুন মধ্যপ্রদেশ সফরে যাবেন।
সকাল সাড়ে ১০টা নাগাদ প্রধানমন্ত্রী রানী কমলাপতি রেল স্টেশন থেকে ৫টি বন্দে ভারত ট্রেনের যাত্রার সূচনা করবেন। এগুলি হল : ভূপাল -ইন্দৌর বন্দে ভারত এক্সপ্রেস; ভূপাল -জব্বলপুর বন্দে ভারত এক্সপ্রেস; রাঁচি-পাটনা বন্দে ভারত এক্সপ্রেস; ধারওয়াড়-বেঙ্গালুরু বন্দে ভারত এক্সপ্রেস এবং গোয়া -মুম্বাই বন্দে ভারত এক্সপ্রেস।
ভূপাল -ইন্দৌর বন্দে ভারত এক্সপ্রেস মধ্যপ্রদেশের দুটি গুরুত্বপূর্ণ শহরের মধ্যে সহজ ও দ্রুত ভ্রমণের সুবিধা দেবে। এর মাধ্যমে ওই অঞ্চলের সাংস্কৃতিক ধর্মীয় ও পর্যটন স্থানগুলির যোগাযোগের উন্নতি হবে।
ভূপাল -জব্বলপুর বন্দে ভারত এক্সপ্রেস মধ্যপ্রদেশের মহাকৌশল এলাকাকে  মধ্যাঞ্চলের সঙ্গে  সংযুক্ত করবে। এই অঞ্চলের পর্যটন স্থলগুলি উন্নত যোগাযোগ ব্যবস্থার সুফল ভোগ করবে।
রাঁচি-পাটনা বন্দে ভারত এক্সপ্রেস হল ঝাড়খন্ড ও বিহারে প্রথম বন্দে ভারত ট্রেন। এর মাধ্যমে পাটনা ও রাঁচির মধ্যে যোগাযোগের উন্নতি হবে। উপকৃত হবেন পর্যটক, ছাত্রছাত্রী ও ব্যবসায়ীরা।
ধারওয়াড়-বেঙ্গালুরু বন্দে ভারত এক্সপ্রেস কর্ণাটকের ধারওয়াড়, হুব্বলি ও দাবাংগেরে-র মতো গুরুত্বপূর্ণ শহরগুলির সঙ্গে রাজ্যের রাজধানী বেঙ্গালুরুকে সংযুক্ত করবে। এর ফলে ওই অঞ্চলের পর্যটক, ছাত্রছাত্রী, শিল্পপতিরা ব্যাপকভাবে উপকৃত হবেন।
গোয়া -মুম্বাই বন্দে ভারত এক্সপ্রেস হল গোয়ার প্রথম বন্দে ভারত ট্রেন। এটি মুম্বাইয়ের ছত্রপতি শিবাজী মহারাজ টার্মিনাস ও গোয়ার মাদগাঁও স্টেশনের মধ্যে যাতায়াত করবে। এর ফলে গোয়া এবং মধ্যপ্রদেশ দু-রাজ্যেরই পর্যটনের উন্নতি হবে।
(CG/SD/NS
কেন্দ্রীয়মন্ত্রিসভা
কৃষি বিজ্ঞানী নিয়োগ পর্ষদের পুনর্গঠনে কেন্দ্রীয় মন্ত্রিসভার সায়
নয়াদিল্লি, ০১ আগস্ট, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কৃষি বিজ্ঞানী নিয়োগ পর্ষদ -এর পুনর্গঠনের প্রস্তাবে অনুমোদন দেওয়া হয়েছে। নবগঠিত এই পর্ষদে তিন জনের পরিবর্তনে চার জন সদস্য থাকবেন। এর মধ্যে একজন চেয়ারম্যান হবেন। তিন বছরের জন্য অথবা সদস্যদের ৬৫ বছর বয়স হওয়া পর্যন্ত  সেই সময়কালের জন্য এই পর্ষদ কাজ করবে। স্বায়ত্ত্বশাসন, গোপনীয়তা, উত্তরদায়ীতা এবং সুদক্ষ কর্মসম্পাদনের জন্য এই পর্ষদকে কেন্দ্রীয় কৃষি গবেষণা পর্ষদ, আইসিএআর-এর থেকে পৃথক করে একে কৃষি মন্ত্রকের কৃষি গবেষণা ও শিক্ষা দপ্তরের সঙ্গে যুক্ত করা হবে। পর্ষদের বাজেট বরাদ্দও আইসিএআর-এর থেকে পৃথক করে কৃষি গবেষণা ও শিক্ষা দপ্তরের সঙ্গে যুক্ত করা হবে। কৃষি বিজ্ঞানী নিয়োগ পর্ষদের নিজস্ব ক্যাডারের প্রশাসনিক কর্মী থাকবে এবং তাদের ওপর প্রশাসনিক নিয়ন্ত্রণ থাকবে। এই সিদ্ধান্ত অনুমোদনের ফলে কৃষি বিজ্ঞানী নিয়োগের প্রক্রিয়াটি ত্বরান্বিত হবে ফলে কৃষি ও কৃষকরা উপকৃত হবে বলে মনে করা হচ্ছে।
CG/PB/SB……
(Visitor Counter : 33
প্রধানমন্ত্রীরদপ্তর
প্রধানমন্ত্রী পরীক্ষা পে চর্চা আলোচনায় সকলকে অংশ নেওয়ার আহ্বান জানিয়েছেন
নয়াদিল্লি, ০৪ জানুয়ারি, ২০২৩
এ বছরের পরীক্ষা পে চর্চার দিন ঘোষণা হয়েছে আজ। প্রধানমন্ত্রী শ্রী নরেন্দ্র মোদী সকলকে এই অনন্য আলোচনায় অংশ নেওয়ার আহ্বান জানিয়েছেন।
প্রধানমন্ত্রী ট্যুইটে বলেন;
“পরীক্ষা পে চর্চা হল সবচেয়ে আকর্ষণীয় কর্মসূচিগুলির মধ্যে একটি। পরীক্ষার্থীদের উদ্বেগ মুক্ত উপায়ে পরীক্ষা দেওয়ার নানান পন্থা-পদ্ধতি এবং আমাদের #ExamWarriors-দের সহায়তা করার ক্ষেত্রে এর ভূমিকা বিশেষ। আমি এ মাসের ২৭ তারিখ এই কর্মসূচির অপেক্ষায় রয়েছি। আপনাদের সকলকে এই বিশেষ আলাপ-আলোচনায় অংশ নেওয়ার আহ্বান জানাই। #PPC2023”।
PG/PM/NS
(
কেন্দ্রীয়মন্ত্রিসভা
ভারত ও ফ্রান্সের মধ্যে নতুন ও পুনর্নবীকরণযোগ্য শক্তি ক্ষেত্রে প্রযুক্তিগত দ্বিপাক্ষিক সহযোগিতার লক্ষ্যে স্বাক্ষরিত সমঝোতাপত্রে মন্ত্রিসভার সায়
নয়াদিল্লি, ১০ জানুয়ারি, ২০১৯
ভারত ও ফ্রান্সের মধ্যে নতুন ও পুনর্নবীকরণযোগ্য শক্তি ক্ষেত্রে প্রযুক্তিগত দ্বিপাক্ষিক সহযোগিতার লক্ষ্যে স্বাক্ষরিত সমঝোতাপত্র বা মউ-এ কেন্দ্রীয় মন্ত্রিসভার অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার  কেন্দ্রীয় মন্ত্রিসভার বৈঠকে এই সিদ্ধান্ত হয়।
এই সমঝোতা স্বাক্ষরিত হওয়ার ফলে পারস্পরিক স্বার্থ, সমতা ও সুযোগ-সুবিধার ভিত্তিতে নতুন ও পুনর্নবীকরণযোগ্য শক্তি ক্ষেত্রে প্রযুক্তিগত দ্বিপাক্ষিক সহযোগিতার প্রসার তথা উৎসাহদানের জন্য দুই দেশের মধ্যে প্রাতিষ্ঠানিক ক্ষেত্রে সহযোগিতার সম্পর্ক গড়ে তোলা। প্রযুক্তিগত সহযোগিতার মধ্যে গবেষণামূলক যৌথ কর্মীগোষ্ঠী, পাইলট প্রকল্প, দক্ষতা বৃদ্ধি কর্মসূচি, অধ্যয়নের জন্য একে অপরের দেশ ভ্রমণ, কেস-স্টাডি সহ অভিজ্ঞতা বা বিশেষজ্ঞ আদান-প্রদানের মতো বিষয়গুলি রয়েছে।
ভারত ও ফ্রান্সের মধ্যে দ্বিপাক্ষিক সহযোগিতাকে আরও মজবুত করতে এই সমঝোতাপত্র যথেষ্ট সহায়ক হবে বলে মনে করা হচ্ছে।
CG/BD/DM
(Visitor Counter : 95
নীতিআয়োগ
জনসংখ্যায় স্থিতিশীলতা অর্জনে খসড়া রূপরেখা তৈরি করবে নীতি আয়োগ
নয়াদিল্লি, ১৯ ডিসেম্বর, ২০১৯
নীতি আয়োগ আগামীকাল নতুন দিল্লির নীতি ভবনে ‘জনসংখ্যায় স্থিতিশীলতা বজায় রাখার পরিকল্পনা বাস্তবায়িত করা : কেউ যেন বাদ না যান’ শীর্ষক বিষয়ে জাতীয় স্তরে এক আলোচনাসভার আয়োজন করেছে। পপুলেশন ফাউন্ডেশন অফ ইন্ডিয়ার সহযোগিতায় এই আলোচনাসভা আয়োজন করা হয়েছে। সভায় উপস্থিত আধিকারিক, বিশেষজ্ঞ ও সংশ্লিষ্ট ক্ষেত্রের সঙ্গে যুক্ত ব্যক্তিরা ভারতের জনসংখ্যা নীতি তথা পরিবার-পরিকল্পনা কর্মসূচিগুলি্র রূপায়ণ আরও জোরদার করার পন্থা-পদ্ধতি নিয়ে আলোচনা করবেন। এই আলোচনাসভা থেকে পাওয়া বিভিন্ন পরামর্শ ও সুপারিশ জনসংখ্যা নিয়ন্ত্রণের লক্ষ্যে নীতি আয়োগ যে খসড়া রূপরেখা তৈরির উদ্যোগ নিয়েছে, তাতে সহায়তা যোগাবে। উল্লেখ করা যেতে পারে, প্রধানমন্ত্রী শ্রী নরেন্দ্র মোদী গত ১৫ই আগস্ট ভারতে জনসংখ্যা নিয়ন্ত্রণের ব্যাপারে জোরালো সওয়াল করেছিলেন।
নীতি আয়োগের এই খসড়াপত্র ভারতের পরিবার পরিকল্পনা কর্মসূচিগুলিতে যে খামতি রয়েছে, তা পূরণে সাহায্য করবে বলে মনে করা হচ্ছে। এছাড়াও, আঞ্চলিক স্তরে কর্মসূচি রূপায়ণের ক্ষেত্রে যে বৈষম্য রয়েছে – তা দূর করার ক্ষেত্রেও গঠনমূলক সুপারিশ পাওয়া যাবে এই খসড়াপত্র থেকে।
আগামীকালের আলোচনাসভা থেকে গুরুত্বপূর্ণ যে সমস্ত বিষয়ে সুপারিশ বা প্রস্তাব পাওয়া যেতে পারে, তার মধ্যে রয়েছে – গর্ভধারণ রোধের ক্ষেত্রে বিকল্প পন্থা-পদ্ধতি বাড়ানো, মহিলাদেরকে গর্ভধারণ সম্পর্কে আরও তথ্যাভিজ্ঞ করে তোলা এবং গর্ভধারণে বিলম্ব সম্পর্কে সচেতন করা তথা এক বা একের বেশি শিশুর জন্মের ক্ষেত্রে নির্দিষ্ট সময় বজায় রাখা। বিবাহ ক্ষেত্রে বয়সের ব্যাপারে সচেতন করা, স্বাস্থ্য সম্পর্কে সঠিক ধারণা গড়ে তোলা, কাউন্সেলিং পরিষেবা, অধিক পরিমাণে গর্ভনিরোধক ওষুধ সেবনের ক্ষেত্রে পার্শ্বপ্রতিক্রিয়া ও উপযুক্ত পরিবার পরিকল্পনায় সহায়তার মতো বিষয়গুলি আলোচ্যসূচিতে রয়েছে। এছাড়াও, গর্ভধারণের ক্ষেত্রে যে সমস্ত সামাজিক কুসংস্কার রয়েছে, তা দূর করার ব্যাপারেও আলোচনা হবে বলে মনে করা হচ্ছে।
ভারতে বর্তমানে জনসংখ্যা প্রায় ১৩৭ কোটি। জনসংখ্যার দিক থেকে ভারত বিশ্বের দ্বিতীয় বৃহত্তম দেশ। সুস্থায়ী উন্নয়নের উদ্দেশ্যগুলি পূরণে এবং আর্থিক চাহিদা মেটানোর বিষয়গুলিকে বিবেচনায় রেখে বর্তমান প্রেক্ষিতে ভারতের জনসংখ্যা নিয়ন্ত্রণ তথা পরিবার পরিকল্পনার কর্মসূচিগুলির কার্যকর রূপায়ণ অত্যন্ত জরুরি হয়ে উঠেছে।
CG/BD/SB
(Visitor Counter : 109
নির্বাচনকমিশন
ভারতের নির্বাচন কমিশন ২০১৯এর সাধারণ নির্বাচনের বিষয়ে সারণী আকারে বাঁধানো বই প্রকাশ করেছে
নয়াদিল্লী, ১৮ জুন, ২০২১
দেশের মুখ্য নির্বাচন কমিশনার সুনীল চন্দ্র ১৫ই জুন ‘২০১৯এর সাধারণ নির্বাচন- সারণী আকারে বাঁধানো বই’ প্রকাশ করেছেন। এই বই প্রকাশ অনুষ্ঠানে উপস্থিত ছিলেন নির্বাচন কমিশনার শ্রী রাজীব কুমার এবং নির্বাচন কমিশনার শ্রী অরুপ চন্দ্র পান্ডে। এই বই প্রকাশের জন্য সুনীল চন্দ্র কমিশনের আধিকারিকদের উচ্ছ্বসিত প্রশংসা ব্যক্ত করেন। তিনি বলেন, আগামীদিনে ভারতীয় নির্বাচন বিষয়ে গবেষকদের কাছ এ এক সম্পদ।
সারণী আকারে বাঁধানো বইয়ে সমস্ত তথ্য, পরিসংখ্যান অন্তর্ভুক্ত রয়েছে। এখানে ৪২টি থিম্যাটিক মানচিত্র এবং ৯০টি সারণীর মাধ্যমে নির্বাচনের বিভিন্ন দিক চিত্রিত হয়েছে। ১৯৫১-৫২ সালের প্রথম সাধারণ নির্বাচন থেকে কমিশন বর্ণনামূলক ও পরিসংখ্যান বইয়ের আকারে নির্বাচনী তথ্য সংকলন হিসেবে প্রকাশ করে আসছে। এবারও তার ব্যতিক্রম হয়নি। ভারতের নির্বাচন কমিশন নির্বাচনী তথ্যগুলি নির্বাচনী কাজের সঙ্গে যুক্ত আধিকারিক এমনকি রিটার্নিং আধিকারিকদের কাছ থেকে সংগ্রহ করে থাকে। নির্বাচন প্রক্রিয়া শেষ হওয়ার পর ভারতের নির্বাচন কমিশন এইসমস্ত তথ্যের বিষয়ে প্রচারের জন্য প্রতিবেদন প্রস্তুত করে। একইভাবে ২০১৯এর অক্টোবরে নির্বাচন শেষ হওয়ার পর কমিশন ৫৪৩টি সংসদীয় আসনের রিটার্নিং আধিকারিকদের থেকে প্রাপ্ত নির্বাচনী তথ্যের ভিত্তিতে পরিসংখ্যান সংক্রান্ত প্রতিবেদন প্রকাশ করেছে। পরবর্তী সময়ে এই নির্বাচনী তথ্যকে আরও ভালোভাবে উপস্থাপনের লক্ষ্যে একটি সারণী আকারে বাঁধানো বই প্রকাশ করলো নির্বাচন কমিশন। এখানে ২৩টি রাজ্য ও কেন্দ্রশাসিত অঞ্চলে পুরুষ ও মহিলা ভোটদানের হার, ভোটার, প্রার্থী, রাজনৈতিক দলের কাজের অগ্রগতি ইত্যাদি বিষয়ে তুলে ধরা হয়েছে। এই বইটি নির্বাচন কমিশনের নিম্নলিখিত লিঙ্কেও পাওয়া যাবে-
https://eci.gov.in/ebooks/eci-atlas/index.html
CG/SS/NS
(Visitor Counter : 261
প্রধানমন্ত্রীরদপ্তর
প্রধানমন্ত্রী ১৩ জুন রোজগার মেলার আওতায় বিভিন্ন সরকারি দপ্তর ও সংস্থায় নবনিযুক্ত ৭০,০০০ জনের নিয়োগপত্র প্রদান করবেন
নয়াদিল্লি, ১২ জুন, ২০২৩
প্রধানমন্ত্রী শ্রী নরেন্দ্র মোদী ১৩ জুন ২০২৩ তারিখ সকাল ১০.৩০ মিনিটে ভিডিও কনফারেন্সিং-এর মাধ্যমে ৭০,০০০ জনকে নিয়োগপত্র প্রদান করবেন। প্রধানমন্ত্রী নবনিযুক্তদের উদ্দেশে ভাষণও দেবেন।
দেশের ৪৩টি স্থানে এই রোজগার মেলা আয়োজন করা হচ্ছে। বিভিন্ন কেন্দ্রীয় সরকারি দপ্তর এবং রাজ্য ও কেন্দ্রশাসিত দপ্তরে এই কর্মসংস্থানগুলি হবে। সারা দেশ থেকে নির্বাচিত নবনিযুক্তরা অর্থ দপ্তর, ডাক বিভাগ, শিক্ষা দপ্তর, উচ্চশিক্ষা দপ্তর, প্রতিরক্ষা মন্ত্রক, রাজস্ব দপ্তর, স্বাস্থ্য ও পরিবার কল্যাণ মন্ত্রক, আণবিক শক্তি মন্ত্রক, রেল মন্ত্রক, স্বরাষ্ট্র মন্ত্রক এবং অডিট ও অ্যাকাউন্টস দপ্তর সহ বিভিন্ন মন্ত্রক ও দপ্তরে কাজের সুযোগ পাবেন।
রোজগার মেলা কর্মসংস্থানে সর্বাধিক গুরুত্ব দেওয়ার বিষয়ে প্রধানমন্ত্রী মোদীর প্রতিশ্রুতি পূরণের লক্ষ্যে এক গুরুত্বপূর্ণ পদক্ষেপ। রোজগার মেলা দেশের যুবক-যুবতীদের কাজের সুযোগ করে দিতে ও জাতীয় উন্নয়নে তাদের অংশগ্রহণে বিশেষ ভূমিকা পালন করবে।
নিবনিযুক্তরা অনলাইন মডিউল কর্মযোগী প্রারম্ভের মাধ্যমে নিজেদের প্রশিক্ষিত করার সুযোগ পাবেন। এখানে ৪০০-র বেশি ই-শিক্ষা পাঠক্রম রয়েছে।
(CG/PM/NS
বিজ্ঞানওপ্রযুক্তিমন্ত্রক
কোভিড – ১৯ এর মোকাবিলা করার জন্য ভাইরাসের জিন বিন্যাস সম্পর্কে ধারণা পেতে বিশ্বজুড়ে জিনের পার্থক্য চিহ্নিত করা হচ্ছে
নতুন দিল্লি, ১৩ই সেপ্টেম্বর, ২০২০
কোভিড – ১৯ মহামারীর মোকাবিলায় ভারত সহ সারা বিশ্বে এই ভাইরাসের বিভিন্ন জিনবিন্যাস শনাক্ত করতে একদল বিজ্ঞানী কাজ করে চলেছেন। কলকাতার ন্যাশনাল ইনস্টিটিউট অফ টেকনিক্যাল টিচার্স ট্রেনিং এন্ড রিসার্চের কম্পিউটার সায়েন্স ও ইঞ্জিনিয়ারিং বিভাগের সহকারী অধ্যাপক ড. ইন্দ্রজিৎ সাহা এই ভাইরাসের জিনের বিন্যাস শনাক্ত করার বিষয়ে ওয়েব ভিত্তিক একটি ব্যবস্থাপনার উদ্ভাবন করেছেন। বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা সায়েন্স এন্ড ইঞ্জিনিয়ারিং রিসার্চ বোর্ড এই কাজে আর্থিক সাহায্য করছে।
ড. সাহার নেতৃত্বে গবেষকরা সিঙ্গল নিউক্লিওটাইড পলিমরফিজম বিশ্লেষণ করে কোভিড ভাইরাসের বিভিন্ন জিন বিন্যাস শনাক্ত করতে পেরেছেন। তাঁরা ৬৪ রকমের সিঙ্গল নিউক্লিওটাইড পলিমরফিজম থেকে ৫৭টি বিন্যাসকে শনাক্ত করতে সক্ষম হয়েছেন। এগুলির মাধ্যমে যারা সংক্রমিত হয়েছেন, তাঁদের কারোর-ই সংক্রমণের লক্ষণ দেখা যায় নি। গবেষণার জন্য বিজ্ঞানীরা সারা বিশ্বের ১০,০০০ রকমের বিন্যাসকে বিশ্লেষণ করেছেন। গবেষকরা দেখেছেন, বিভিন্ন দেশের এই ভাইরাসের মধ্যে পরিযোজনে যথেষ্ট মিল আছে। বিশেষত মার্কিন যুক্তরাষ্ট্র, ইংল্যান্ড এবং ভারতে যে ভাইরাসগুলি পাওয়া গেছে, সেগুলির মধ্যে খুব মিল খুজে পাওয়া গেছে।
CG/CB/SFS
(Visitor Counter : 153
প্রধানমন্ত্রীরদপ্তর
নেপালের লুম্বিনীতে বুদ্ধ জয়ন্তী উদযাপন অনুষ্ঠান
নতুন দিল্লি, ১৬ মে, ২০২২
প্রধানমন্ত্রী শ্রী নরেন্দ্র মোদী নেপালের লুম্বিনীতে ইন্টারন্যাশনাল কনভেনশন সেন্টার অ্যান্ড মেডিটেশন হলে ২৫৬৬তম বুদ্ধ জয়ন্তী উদযাপন অনুষ্ঠানে যোগ দেন। তাঁর সঙ্গে নেপালের প্রধানমন্ত্রী শের বাহাদুর দেউবা ও তাঁর পত্নী আর্জু রানা দেউবা উপস্থিত ছিলেন। এই অনুষ্ঠানে সেদেশের সংস্কৃতি, পর্যটন ও অসামরিক বিমান পরিবহণ তথা লুম্বিনী ডেভলপমেন্ট ট্রাস্টের সভাপতি মিঃ প্রেম বাহাদুর আলে, লুম্বিনীর মুখ্যমন্ত্রী কুল প্রসাদ কে সি, শ্রদ্ধেয় মেত্তেয়া শাক্য পুত্তা সহ নেপাল সরকারের বেশ কয়েকজন মন্ত্রী ও বিশিষ্ট ব্যক্তিরা উপস্থিত ছিলেন।
দুই দেশের প্রধানমন্ত্রী এই অনুষ্ঠান উদযাপন উপলক্ষে এক সমাবেশে ভাষণ দেন। প্রায় আড়াই হাজার ব্যক্তি সমাবেশে উপস্থিত ছিলেন। বহু বৌদ্ধ সন্ন্যাসী, পন্ডিত ও আন্তর্জাতিক প্রতিনিধিরাও এই অনুষ্ঠানে যোগ দেন।
CG/BD/AS/
(
প্রধানমন্ত্রীরদপ্তর
প্রধানমন্ত্রী ডঃ রাম মনোহর লোহিয়ার জন্মবার্ষিকীতে শ্রদ্ধার্ঘ্য নিবেদন করেছেন
নয়াদিল্লি, ২৩ মার্চ, ২০২৩
প্রধানমন্ত্রী শ্রী নরেন্দ্র মোদী ডঃ রাম মনোহর লোহিয়ার জন্মবার্ষিকীতে শ্রদ্ধা নিবেদন করেছেন।
ট্যুইটে প্রধানমন্ত্রী বলেছেন :
“ডঃ রাম মনোহর লোহিয়াজির জন্মবার্ষিকীতে তাঁকে স্মরণ করছি। তিনি ছিলেন সর্বোচ্চ মানের বুদ্ধিজীবী এবং বিশাল চিন্তাবিদ যিনি ভারতের স্বাধীনতা সংগ্রামে প্রভূত অবদান রেখেছেন। তিনি নিবেদিত প্রাণ নেতা হিসেবে এবং সাংসদ হিসেবে অবদান রেখেছেন। শক্তিশালী ভারত গড়ার জন্য তাঁর আদর্শ সফল করতে আমরা কঠোর পরিশ্রম করছি।”
PG/AP/DM/
(